CELEX: 62007TA0240
Language: fi
Date: 2011-06-16 00:00:00
Title: Asia T-240/07: Unionin yleisen tuomioistuimen tuomio 16.6.2011 — Heineken Nederland ja Heineken v. komissio (Kilpailu — Kartellit tai muut yhteisjärjestelyt — Alankomaiden olutmarkkinat — Päätös, jolla EY 81 artiklan rikkominen todetaan — Näyttö kilpailusääntöjen rikkomisesta — Oikeus tutustua asiakirjoihin — Sakko — Yhdenvertaisen kohtelun periaate — Kohtuullinen aika)

30.7.2011   
            
            
               FI
            
            
               Euroopan unionin virallinen lehti
            
            
               C 226/23
            
         Unionin yleisen tuomioistuimen tuomio 16.6.2011 — Heineken Nederland ja Heineken v. komissio
   (Asia T-240/07) (1)
   
   (Kilpailu - Kartellit tai muut yhteisjärjestelyt - Alankomaiden olutmarkkinat - Päätös, jolla EY 81 artiklan rikkominen todetaan - Näyttö kilpailusääntöjen rikkomisesta - Oikeus tutustua asiakirjoihin - Sakko - Yhdenvertaisen kohtelun periaate - Kohtuullinen aika)
   2011/C 226/46
   Oikeudenkäyntikieli: hollanti
   
      Asianosaiset
   
   
      Kantajat: Heineken Nederland BV (Zoeterwoude, Alankomaat) ja Heineken NV (Amsterdam, Alankomaat) (edustajat: asianajajat T. Ottervanger ja M. de Jong)
   
      Vastaaja: Euroopan komissio (asiamiehet: aluksi A. Bouquet, S. Noë ja A. Nijenhuis, sittemmin A. Bouquet ja S. Noë, avustajanaan asianajaja M. Slotboom)
   
      Oikeudenkäynnin kohde
   
   [EY] 81 artiklan soveltamista koskevasta menettelystä (asia COMP/B-2/37.766 — Alankomaiden olutmarkkinat) 18.4.2007 tehdyn komission päätöksen K(2007) 1697 osittainen kumoaminen ja toissijaisesti kantajille määrätyn sakon alentaminen
   
      Tuomiolauselma
   
   
               1)
            
            
               [EY] 81 artiklan soveltamista koskevasta menettelystä (asia COMP/B-2/37.766 — Alankomaiden olutmarkkinat) 18.4.2007 tehdyn komission päätöksen K(2007) 1697 1 artikla kumotaan siltä osin kuin komissio toteaa siinä, että Heineken NV ja Heineken Nederland BV ovat osallistuneet sellaiseen rikkomiseen, johon on liittynyt sellaisten kaupallisten ehtojen — muiden kuin hintojen — satunnaista yhteensovittamista, joita yksittäisille asiakkaille on tarjottu hotelli- ja ravintola-alalla Alankomaissa.
            
         
               2)
            
            
               Sen sakon määräksi, joka päätöksen K(2007) 1697 3 artiklan a kohdassa määrätään yhteisvastuullisesti Heinekenille ja Heineken Nederlandille, vahvistetaan 197 985 937,5 euroa.
            
         
               3)
            
            
               Kanne hylätään muilta osin.
            
         
               4)
            
            
               Heineken ja Heineken Nederland vastaavat kahdesta kolmasosasta omista oikeudenkäyntikuluistaan ja ne velvoitetaan korvaamaan kaksi kolmasosaa Euroopan komission oikeudenkäyntikuluista.
            
         
               5)
            
            
               Komissio vastaa yhdestä kolmasosasta omista oikeudenkäyntikuluistaan ja se velvoitetaan korvaamaan yksi kolmasosa Heinekenin ja Heineken Nederlandin oikeudenkäyntikuluista.
            
         
      (1)  EUVL C 211, 8.9.2007.